የጉራዕ ውጊያ ለግብፃውያን እጅጉን አስተማሪ የሆነ ጦርነት ነበር፡፡ ደጋግመው ከጉራዕ በፊት የሞከሯቸው ጦርነቶች በሰው ቁጥር ማነሰ የመጣ የመሰላቸው ግብፃውያን መሪዎች እጅግ ብዙ የሚባል ቁጥር የነበረው እና በአውሮፓውያን፣ አሜሪካውያን እና ቱርካውያን ምክር እየተደገፈ ከዘመናዊ የጦር መሣሪያ ጋር የዘመተ ጦራቸው ድባቅ እንደተመታ አስተውለዋል፡፡ ኢትዮጵያን የመያዝ ጉራቸውም የጉራዕ ጦርነት ላይ አሉላ በመራው ጦር ጉራ ሆኖ ቀርቷል፡፡ የኢትዮጵያም ሉአላዊነት በቆራጥ ጀግኖች ልጆቿ ተከበረ፡፡ ይህን ሁሉ እያብሰለሰልኩ ነበር ዓበይን ቁልቁል ወደ ደንበር በጉባ ሲጣደፍ እያየሁ ጉራዕንም እያስታወስኩ የታላቁ ህዳሴ ግድብ ፕሮጀክት አውረፕላን ማረፊያ ሚጢጢዋ የካፒቴን ሶሎሞን አውሮፕላን መሬት ነካች፡፡ እኔም መሬት ያያዘውን እና በጥድፊያ ቁመቱ እየተመነደገ ያለውን ታላቁን ግድብ በዓይኔ በብረቱ ለማየት እየተጣደፍኩ ወደ ተዘጋጀልኝ መኪና አመራሁ… ስለ አሉላ አባ ነጋ ብዙ የምለውና የምጽፈው አለ… በሌላ ጽሁፍ እንገናኝ… ክብር ሞገስ በጉንደት፣ በጉራዕ ለተሰው የኢትዮጵያ የቁርጥ ቀን አርበኞች…
